text: Politiet fiser rundt efter dyr
  03 juli 2013 kl. 10.41
  Syd- og Sønderjyllands Politi bruger så meget tid på at finde og indfange vildfarne husdyr, at de nu beder folk om at passe bedre på deres dyr.
  Syd- og Sønderjyllands Politi jager alt fra får og geder over ponyer, heste, æsler og til større flokke af kreaturer.
  Derfor beder politiet ejere af dyr om at kontrollere, at indhegningen er i orden.
  Er tråden hel alle steder? 
  Virker el-forsyningen til hegnet? 
  Er der vokset græs, grene eller ukrudt op i tråden, som afleder strømmen? 
  Har dyrene foder nok på marken og er der adgang til frisk vand?
  Det er de spørgsmål, som politiet stiller dyreejere.
  Baggrunden er, at det kan være livsfarligt for bilister og motorcyklister at køre ind i dyrene på vejen.
  